b'\n_START_ARTICLE_\nSimen\n_START_SECTION_\nPenghasilan\n_START_PARAGRAPH_\nSimen ialah bahan buatan daripada hasil campuran tanah liat dan batu baur (batu kerikil). Campuran itu dipanaskan ke suhu setinggi 1400\xc2\xa0\xc2\xb0C membentuk clinker atau batu hangus, dan kemudian ditumbuk halus menjadi tepung. Dalam kebanyakan projek pembinaan, jenis simen yang digunakan adalah daripada jenis Portland yang bergred 20.\n_START_SECTION_\nAgregat\n_START_PARAGRAPH_\nDi sini agregat mempunyai dua jenis iaitu halus dan kasar. Bagi jenis halus ia terdiri daripada bahan seperti pasir manakala bagi jenis kasar pula terdiri daripada bahan batu baur.\n_START_SECTION_\nPasir\n_START_PARAGRAPH_\nPasir ialah komponen utama dalam mortar dan juga komponen kedua terpenting dalam pembuatan konkrit. Dalam pembuatan mortar mahupun konkrit, ia mestilah bersih dan tidak mengandungi bahan bendasing di dalamnya semasa kerja-kerja pembancuhan dilakukan. Hal ini adalah untuk meningkatkan mutu pembinaan sesebuah bangunan itu sendiri._NEWLINE_Pasir digunakan bersama simen untuk kerja-kerja pembinaan dinding, tiang, bahagian atas tembok, aras lantai, rasuk tanah, tangga dan juga teres. Dalam projek pembinaan , biasanya dua gred pasir digunakan iaitu daripada jenis 1:3 dan 1:6 iaitu bahagian simen dan pasir dicampurkan sekali.'